钦定古今图书集成/明伦汇编/氏族典/第409卷 > 许子良
## 钦定古今图书集成/明伦汇编/氏族典/第409卷 > 许子良

按《杭州府志》：“子良字直夫，仁和人。隆庆二年进士。授
闽县知县，治为天下第一。召入，授监察御史。按河南
岁祲，奏赈贷未报，以便宜发各省仓庾诸司赎锾行
赈。比命下，而道殣已苏，改按江西。张居正密属纠巡
抚周君，不应，移疾归。居正卒，以荐起巡抚贵州。云南
姚关兵乱，声援恃贵阳。子良调兵进讨，斩首数百级。”
改镇郧阳，未至，卒。子联枢，万历己酉应天举人，官广
西参政。